Ofron dorëheqjen Hajredin Kuçi – shkak Kodi Penal
Dorëheqja e zotit Kuçi, pasoi refuzimin Parlamentit të Kosovës që të heqë nenet e Kodit Penal që kanë të bëjnë me mediat.
Zëvendëskryeministri i Kosovës Hajredin Kuçi, paraqiti dorëheqjen nga ky post dhe nga posti i ministrit të drejtësisë. Vendimi i tij u bë publik vetëm pak kohë pasi që deputetët e Parlamentit të Kosovës votuan kundër ndryshimit të Kodit Penal të Kosovës, i cili përfshinë dy nene që kanë të bëjnë me mediat. Zoti Kuçi kishte paralajmëruar dorëheqjen e tij në rast se nuk ndodhin këto ndryshime. Parlamenti i Kosovës la sot në fuqi Kodin Penal të miratuar më 20 prill, i cili përfshinë dy nene në të cilat thuhet veç tjerash se gazetarët do të jenë “penalisht përgjegjës” në rastet kur refuzojnë të zbulojnë burimet e tyre të informimit për të parandaluar “një sulm që përmban rrezik të pashmangshëm ndaj jetës apo integritetit personal”. Miratimi i tij pati nxitur reagime të ashpra të organizatave të gazetarëve, por edhe shumë institucioneve vendase e ndërkombëtare. Presidentja e Kosovës Atifete Jahjaga, më tetë maj, vendosi të rikthejë për rishqyrtim në Parlament Kodin e ri Penal. Mirëpo, parlamenti sot hodhi poshtë propozimin e komisionit për legjislacion që të hiqen nga Kodi këto nene të diskutueshme. Asociacioni i Gazetarëve Profesionistë të Kosovës, reagoi menjëherë pas votimit të sotëm duke e cilësuar atë shprehje të tendencës diktatoriale ndaj lirisë së shtypit në Kosovë . “”, thuhet në reagimin e kësaj organizate. Edhe Unioni i Gazetarëve të Kosovës, është shprehur i shqetësuar me vendimin e sotëm të Parlamentit. Në një komunikatë të kësaj organizate thuhet se “”. Vendimi i Parlamentit nxiti zhgënjimin e përfaqësuesit të posaçëm të Bashkimit Evropian Samuel Zbogar. Në një komunikatë opinion ai ka theksuar se nenet e diskutueshme janë në kundërshtim me konventat e Bashkimit Evropian që mbrojnë lirinë e medias. “”, thuhet në reagimin e zotit Zbogar. Organizata ndërkombëtare “Freedom House”, e ka radhitur Kosovën në mesin e vendeve me liri të pjesshme.